Η επίδραση της μετφορμίνης στην οστική μάζα εφήβων κοριτσιών με σύνδρομο πολυκυστικών ωοθηκών: Συστηματική ανασκόπηση
Creators: name: Παυλίδης, Θεοχάρης Ιωάννη
Publisher: name: Aristotle University of Thessaloniki
Year: 2023
Subjects: Σύνδρομο πολυκυστικών ωοθηκών
Μετφορμίνη
Οστική πυκνότητα
Εφηβεία
Polycystic ovary syndrome
Metformin
Bone density
4. adolescence

description: Το σύνδρομο πολυκυστικών ωοθηκών (σπω) είναι η πιο κοινή ορμονική διαταραχή στις γυναίκες αναπαραγωγικής ηλικίας. Οι ορμονολογικές διαταραχές που παρατηρούνται στο σύνδρομο έχουν ενοχοποιηθεί για αρνητικές επιδράσεις στην υγεία των οστών. Από την άλλη, η μετφορμίνη που χρησιμοποιείται για την αντιμετώπιση του σπω έχει βρεθεί ότι μπορεί να έχει προστατευτικές ιδιότητες. Με την εφηβεία να αποτελεί τη βασική περίοδο διαμόρφωσης της οστικής υγείας, είναι ενδιαφέρον να μελετηθεί η αποτελεσματικότητα της χρήσης μετφορμίνης σε έφηβες με σπω και η επίδρασή της στην οστική τους πυκνότητα. Ο σκοπός της παρούσας διπλωματικής εργασίας είναι η πραγματοποίηση συστηματικής ανασκόπησης της διεθνούς βιβλιογραφίας προκειμένου να διερευνηθεί η επίδραση της μετφορμίνης στην οστική πυκνότητα εφήβων κοριτσιών με σπω. Η συστηματική ανασκόπηση διενεργήθηκε σύμφωνα με τις κατευθυντήριες οδηγίες prisma. Η αναζήτηση των μελετών της ανασκόπησης έγινε στις βάσεις δεδομένων «pubmed», «scopus», «cochrane central» και «www.clinicaltrials.com». Στην ανασκόπηση συμπεριλήφθηκαν μελέτες που αξιολόγησαν την οστική πυκνότητα εφήβων κοριτσιών με σπω και πληρούσαν και τα κριτήρια επιλογής που είχαν οριστεί. Οι μελέτες αυτές αξιολογήθηκαν χρησιμοποιώντας την κλίμακα Newcastle-Ottawa. Η αρχική αναζήτηση, μετά από εφαρμογή κατάλληλων φίλτρων αυτοματισμού για τον αποκλεισμό των μη επιλέξιμων μελετών, απέδωσε 566 μελέτες. Η διαδικασία διαλογής βάσει των κριτηρίων επιλογής που ορίστηκαν απέδωσε 4 μελέτες που συμπεριλήφθηκαν στην παρούσα ανασκόπηση. Καμία από τις μελέτες δεν έδειξε επίδραση της μετφορμίνης στην οστική πυκνότητα των εφήβων κοριτσιών με σπω. Η θεραπεία με μετφορμίνη φαίνεται να μειώνει τα επίπεδα τεστοστερόνης στον ορό, ενώ η επίδρασή της στην ινσουλίνη και τη γλυκόζη νηστείας, την λιποπρωτεΐνη υψηλής και τη λιποπρωτεΐνη χαμηλής πυκνότητας είναι αντικρουόμενη. Αυτή είναι η πρώτη συστηματική ανασκόπηση που διερευνά την επίδραση της μετφορμίνης στην οστική πυκνότητα εφήβων κοριτσιών με σπω. Ένα βασικό εύρημα αυτής αποτελεί η σημαντική έλλειψη βιβλιογραφίας σχετικά με το πεδίο αυτό, κάτι που αναδεικνύει την ανάγκη διεξαγωγής περισσότερων μελετών που θα διερευνήσουν σε βάθος αν η χορήγηση μετφορμίνης σε αυτό τον πληθυσμό θα μπορούσε να έχει θετικά οφέλη, όπως προτείνεται από άλλες μελέτες.
description: Polycystic ovary syndrome (pcos) is the most common hormonal disorder in women of reproductive age. Hormonal disturbances seen in the syndrome have been implicated in negative effects on bone health. On the other hand, metformin used to treat pcos has been found to have protective properties. With adolescence being the key period of bone health formation, it is interesting to study the efficacy of metformin use in adolescent girls with pcos and in the effect of metformin on their bone mass. The purpose of this thesis is to carry out a systematic review of the international literature to investigate the effects of metformin on the bone mineral density of adolescent girls with pcos. The systematic review was conducted according to the prisma guidelines. The search for the review studies was done in the databases 'pubmed', 'scopus', 'cochrane central' and 'www.clinicaltrials.com'. The review included studies that assessed the bone mineral density of adolescent girls with pcos and met the selection criteria set. These studies were assessed using the Newcastle-Ottawa scale. The initial search after applying appropriate filter automation to exclude ineligible studies yielded 566 studies. The screening process based on the selection criteria defined yielded 4 studies that were included in the present review. None of the studies showed an effect of metformin on the bone mineral density of adolescent girls with pcos. Metformin treatment appears to reduce serum testosterone levels, while its effect on fasting insulin and glucose, high-density lipoprotein, and low-density lipoprotein is conflicting. This is the first systematic review investigating the effect of metformin on bone mineral density in adolescent girls with pcos. A key finding of this is the significant lack of literature in this area, which highlights the need for more studies that will investigate in depth whether the administration of metformin in this population could have positive benefits, as suggested by other studies.